Er du tæt på at skulle sygemeldes, eller har du brug for hjælp til at komme i gang igen efter en sygemelding, kan omplacering på din arbejdsplads være en mulighed.
Omplaceringen kan være i samme type arbejde eller i en ny jobfunktion.
Det kan være i en anden afdeling på samme virksomhed, eller det kan være i en af virksomhedens andre filialer.
Omplacering aftales i samarbejde med din arbejdsplads. Hvis det er muligt at omplacere dig i en længere periode eller permanent, og du udfører de aftalte opgaver på fuld tid, vil du derefter blive raskmeldt.
Omplaceringen kan også ske i en kortere periode, mens der stadig udbetales sygedagpenge. Det kaldes for virksomhedspraktik og bevilges af jobcentret.
Du har mulighed for at få tilknyttet en mentor, hvis du har brug for særlig vejledning i dine nye arbejdsopgaver.
Har du brug for yderligere information om omplacering er du altid velkommen til at kontakte Jobcenter Vardes afdeling for Tidlig Indsats på tlf. 79 94 68 00.